शाह् होर ए सुनियै आपूं गै बोल्ली पे जे ए कोह्दा घर ऐ ते में थुहाड़े सियाने कन्ने कम्म ऐ। पता लग्गा जे महाजने दा घर ऐ तां शाह् होरें गलाया जे अऊं बी महाजन गै आं। इन्ने चिरे इच कुड़ी दा बब्ब आई गेआ। ओह् शाह् होरें गी दिक्खियै र्हान जन होआ जे फलाना शाह् अज्ज साढ़ै कियां। दूरा गै बोल्ली पेआ सुनाओ शाह् जी के हाल ऐ। ते अज्ज म्हातड़ गरीबैं दे ए परमेशरै दे पैर कियां पे न। दौनें हत्थ मलाया ते हालचाल पुच्छेआ।